बिहार के सीएम नीतीश कुमार अपने राजनीतिक जीवन के सबसे चुनौतीपूर्ण दौर से गुजर रहे हैं. राजकाज के तीसरे चरण में उन्हें उन तमाम मुश्किलों का सामना करना पड़ रहा है, जिनसे कभी लालू प्रसाद रूबरू हुए थे. अपराध, भ्रष्टाचार, खुदमुख्तार अफसरशाही, कई तरह के घोटालों-अपराध की वारदातों की सीबीआइ जांच. कैलेंडर को अगर 13 साल पीछे ले जाएं तो राजकाज की तस्वीर हू ब हू तो नहीं, मिलती-जुलती जरूर नजर आएगी.